EkBass/fiwiki-20250220-pages-articles huggingface dataset:
Sage Gateshead

The Sage Gateshead on suuri konsertti- ja kokouskeskus sekä musiikinopetukseen käytettävä tila Tynejoen etelärannalla Gatesheadissa aivan Newcastlen lähellä Koillis-Englannissa. Se on rakennettu vuonna 2004. Rakennus on huomiota herättävän muotoinen kaarevine lasi- ja teräsosineen. Rakennuksen suunnittelijana oli lordi Norman Foster. Siinä on kaksi akustiikaltaan merkittävää esiintymistilaa, toinen 1700 ja toinen 400 katsojalle. Se on kulttuurisena maamerkkinä herättänyt runsaasti mielenkiintoa ja keskustelua. == Lähteet == Luokka:Yhdistyneen kuningaskunnan konserttitalot Luokka:Tyne ja Wearin rakennukset ja rakennelmat
Taylor Wane

Taylor Wane (s. 27. elokuuta 1968 Gateshead) on englantilainen malli, pornonäyttelijä ja hyväntekeväisyyden harjoittaja. http://www.iafd.com/person.rme/perfid=twayne/gender=female http://avn.com/business/articles/video/taylor-wane-hosts-breast-cancer- benefit-28287.html https://web.archive.org/web/20140331113311/http://business.avn.com/articles/video/Navy- Seals-Fly-The-Flag-For-Taylor-Wane-23588.html Työväenluokkaisen perheen tytär haaveili aluksi opettajan urasta, mutta kun hän voitti kalenterityttö kilpailun, hän päätti ryhtyä malliksi. Hän muutti ensin Lontooseen, missä teki topless-mallin työtä ja Yhdysvaltoihin Los Angelesiin, missä esiintyi miestenlehdissä. Ensimmäisen pornoelokuvansa hän teki vuonna 1989. https://archive.ph/20120722174336/http://www.avn.com/porn-stars/51764.html http://avn.com/business/articles/video/avn-com-business-profile-taylor-wane- entertainment-glamour-s-not-dead-8211-popularity-of-chesty-icon-s-new-company- refutes-naysayers-44415.html Paitsi esiintyjänä Wane on toiminut käsikirjoittajana, ohjaajana ja tuottajana. Oman tuotantiyhtiön hän perusti 1990-luvun puolivälissä. Lisäksi hän on esiintynyt valtavirran televisio- ja elokuvatuotannoissa. https://avn.com/business/articles/video/taylor-wane- wraps-mainstream-movie-roles-53619.html https://avn.com/business/articles/video/taylor-wane-to-host-olivia- viewing-43577.html Wane on kerännyt rahaa rintasyövän ja leukemian vastaiseen taisteluun sekä AIDS-tutkimukseen. Vuonna 2007 hän oli mukana keräämässä rahaa sotainvalidien kuntoutukseen ja hän on ilmoittanut, että sotainvalidien ja -veteraanien asia on lähellä hänen sydäntään. == Lähteet == == Aiheesta muualla == * http://www.bgafd.co.uk/actresses/details.php/id/t00005 Luokka:Brittiläiset pornonäyttelijät Luokka:Hyväntekeväisyyden harjoittajat Luokka:Vuonna 1968 syntyneet Luokka:Elävät henkilöt
David Levin

David Levin on israelilaissyntyinen kanadalainen jääkiekkoilija. Levin on laitahyökkääjä, mutta hän osaa pelata myös keskushyökkääjänä. Hän on pelannut esimerkiksi OHL-liigan Sudbury Wolvesissa, KHL-liigan Dinamo Rigassa ja HockeyAllsvenskanin Kristianstads IK:ssa. Hän on toivonut olevansa ensimmäinen israelilaissyntyinen NHL pelaaja. Nykyään hän pelaa Erste Ligan SC Csíkszeredassa. Levin on edustanut ja pelannut Israelin jääkiekkomaajoukkueessa. == Muuta == Levin on juutalainen. Hän muutti nuorena Kanadaan. Kotona Levin puhui venäjää, kun taas koulussa hän käytti hepreaa; ennen muuttoaan Kanadaan hän ei puhunut yhtään englantia. == Lähteet == Luokka:Elävät henkilöt Luokka:Vuonna 1999 syntyneet Luokka:Israelilaiset jääkiekkoilijat
Hauensiloparta

Hauensiloparta (Nitella opaca) on silopartojen sukuun kuuluva näkinpartaislevä. Sitä ei voi erottaan steriilinä järvisiloparrasta. Lajit eroavat toisistaan ainoastaan siten, että hauensiloparta on kaksikotinen ja järvisiloparta yksikotinen. Hauensiloparta on pieni- tai keskikokoinen. Se kasvaa 5–50 cm korkeaksi ja on väriltään kirkkaanvihreä. Sen varsi on enintään 1 mm paksu. Se on monivuotinen ja kaksikotinen. Hauensilopartaa kasvaa pääasiassa makeassa vedessä, esimerkiksi järvissä ja puroissa. Siitä on myös havaintoja murtovedestä, mutta siellä se on useimmiten steriili. Sitä on löydetty jopa 17 metrin syvyydestä ja se kasvaa vuoristossa 1250 m korkeudelle asti. Hauensiloparrasta on havaintoja ympäri maailmaa, mutta suurin osa niistä keskittyy Eurooppaan. Suomessa lajia tavataan etelästä pohjoiseen. == Lähteet == Luokka:Näkinpartaislevät
Martinus Beijerinck

Martinus Willem Beijerinck (16. maaliskuuta 1851 Amsterdam – 1. tammikuuta 1931 Gorssel, Alankomaat) oli alankomaalainen kasvitieteilijä, jota pidetään yhtenä mikrobiologian uranuurtajista virusten luonnetta koskevien tutkimustensa ansiosta. Beijerinck oli virologian tieteenalan perustajia. ==Elämä ja ura== Beijerinckin perhe oli erittäin köyhä, mutta hän menestyi koulussa kykyjensä ja ahkeruutensa vuoksi. Beijerinck opiskeli kemiantekniikkaa Delftin polyteknisessä opistossa, josta hän valmistui vuonna 1872. Sitten hän pääsi Leidenin yliopistoon, jossa hän väitteli tohtoriksi vuonna 1877. Vuonna 1876 hän luennoi Wageningenin maatalouskoulussa ja vuodesta 1887 hän työskenteli mikrobiologina Delftin hiiva- ja alkoholitehtaalla, ja lopulta mikrobiologian professorina Delftin polyteknisessä opistossa vuodesta 1895. Vuonna 1897 Beijerinck perusti samaan laitokseen mikrobiologisen laboratorion, jossa hän teki tärkeimmän työnsä tupakan mosaiikkitautiin liittyen ja työskenteli muiden ongelmien parissa eläkkeelle jäämiseensä asti vuonna 1921. Uransa alkuvaiheessa Beijerinck tutki kasvien kudosten turvotuksia, joiden nykyään tiedetään johtuvan erilaisten taudinaiheuttajien hyökkäyksistä. Vuonna 1898 Beijerinck tutki tupakkakasvien tautia, jonka aiheutti uudenlainen taudinaiheuttaja (myöhemmin tunnistettu tupakan mosaiikkivirus), joka lisääntyi vain elävissä soluissa, jota hän kutsui nimellä contagium vivum fluidum, eli tarttuva elävä neste. Se erosi olennaisesti bakteereista, koska se läpäisi suodattimen ja koska se ei näkynyt mikroskoopilla. Beijerinckin käytti sanaa virus suodatettavasta infektiivisestä tekijästä. Beijerinck kehitti myös rikastusviljelyn periaatteita. Beijerinck eli askeettisesti eikä mennyt naimisiin, koska piti sitä yhteensopimattomana tieteellisen työn kanssa. Beijerinckin opetusmenetelmät ja epäsosiaalinen luonne eivät miellyttäneet hänen opiskelijoitaan, ja tutkimus oli aina hänen tärkein kiinnostuksen kohteensa. ==Lähteet== ==Aiheesta muualla== Luokka:alankomaalaiset kasvitieteilijät Luokka:alankomaalaiset professorit Luokka:alankomaalaiset biologit Luokka:Vuonna 1851 syntyneet Luokka:Vuonna 1931 kuolleet
Ammoniumrautaoksalaatti

Ammoniumrautaoksalaatti ((NH4)3[Fe(C2O4)3]) on ammonium-, rauta- ja oksalaatti-ionien muodostama kompleksiyhdiste. Yhdistettä voidaan käyttää muun muassa sinikopioiden valmistukseen ja alumiinin metallurgiassa. ==Ominaisuudet, valmistus ja käyttö== Huoneenlämpötilassa ammoniumrautaoksalaatti on vihreää kiteistä ainetta. Yhdiste esiintyy usein kidevedellisenä trihydraattina ( (NH4)3[Fe(C2O4)3]·3H2O). Aine liukenee hyvin veteen ja on liukenematonta orgaanisiin liuottimiin. Valon vaikutuksesta yhdisteen rauta pelkistyy hapetusluvulle +II.Wilhelm Riemenschneider & Minoru Tanifuji: Oxalic acid, Ullmann's Encyclopedia of Industrial Chemistry, John Wiley & Sons, New York, 2002 Ammoniumrautaoksalaattia valmistetaan ammoniumoksalaatin ja rauta(III)kloridin välisellä reaktiolla. Ammoniumrautaoksalaattia on käytetty sinikopioiden valmistuksessa, koska se valon vaikutuksesta reagoi ferro- tai ferriosyanidien kanssa muodostaen sinisen väriaineen. Ammoniumrautaoksalaattia käytetään myös alumiinin anodisoinnissa antamaan alumiinille kullan tai pronssin värin. ==Lähteet== Luokka:Ammoniumyhdisteet Luokka:Oksalaatit Luokka:Rautayhdisteet
Edith Vane-Tempest-Stewart

Edith Vane-Tempest-Stewart (3. joulukuuta 1878 - 23. huhtikuuta 1959), syntyjään Chaplin oli englantilainen kirjailija, kustannustoimittaja, feministi sekä puutarhuri.Hän kannatti näkyvästi äänioikeuden myöntämistä naisille. http://www.oxforddnb.com/view/10.1093/ref:odnb/9780198614128.001.0001/odnb-9780198614128-e-45461;jsessionid=898DF250F838313D300940B80624DA70 http://nccb.tcd.ie/exhibit/rb68xb899 Vane-Tempest-Stewart kirjoitti lastenkirjoja ja elämäkertoja, mutta hänen todellinen mielenkiinnon kohteensa olivat puutarhat. Ensimmäisen maailmansodan aikana hän oli naisvapaaehtoisten joukkoa, jotka ottivat hoitaakseen rintamalle lähteneiden miesten työt. 1920- luvulla Vane-Tempest-Stewart ryhtyi luomaan puutarhaa Londonderryyn sukunsa maille Mount Stewartiin. Syntynyt puutarha on niin merkittävä luomus, että se on otettu Britannian aielistalle, josta valitaan Unescon maailmanperintöluettelon kohteet. http://webarchive.nationalarchives.gov.uk/ukgwa/20060715183106/http://www.culture.gov.uk/global/publications/archive_1999/World_Heritage_Sites+.htm Avioliiton silloinen Edith Chaplin solmi 21-vuotiaana Charles Vane-Tempest- Stewartin, Londonderryn 7. markiisin kanssa. Liitosta syntyi viisi lasta. Aviomies erotettiin hallituksesta vuonna 1935, kun kehunut Adolf Hitlerin johtamaa Saksaa. Sitä ennen hän oli taistellut parlamentissa ilmavoimien rahoitukseen tekeillä olleen leikkauksen estämiseksi. http://www.oxforddnb.com/view/10.1093/ref:odnb/9780198614128.001.0001/odnb-9780198614128-e-36627 Edith Vane-Tempest-Stewart herätti huomiota ystävyydellään pääministeri Ramsay McDonaldin kanssa, joka oli työväenpuolueesta. Huhuista ja juoruista huolimatta heidän suhteensa oli täysin platoninen. http://archive.org/details/makingfriendswit00iank/page/465/mode/2up == Lähteet == Luokka:Englantilaiset kirjailijat Luokka:Brittiläiset feministit Luokka:Vuonna 1878 syntyneet Luokka:Vuonna 1959 kuolleet
IT-tukihenkilö

IT-tukihenkilö on IT-alan ammatti. IT-tukihenkilö ratkoo tietoteknisiä ongelmia, toimii asiakaspalvelussa ja ylläpitää tietoteknistä infrastruktuuria. Opinnoissa syvennytään tietoverkkoihin, virtualisointiin, pilvipalveluihin ja tietoturvaan. Valinnaisten opintojen kautta on mahdollista laajentaa osaamista multimediatuotantoon ja laiteohjelmointiin (IoT). == Lähteet == Luokka:Toisen asteen tutkinnot
Karen Ellemann

Karen Ellemann Kloch (s. 26. elokuuta 1969 Kööpenhamina) on tanskalainen Venstren poliitikko. Hän on istunut kansankäräjillä vuodesta 2007. Ellemann on toiminut useaan kertaan ministerinä. Vuosina 2009–2010 hän oli Tanskan sosiaali- ja sisäministeri, vuosina 2010–2011 ympäristö- ja pohjoismaisen yhteistyön ministeri, vuosina 2015–2016 jälleen sosiaali- ja sisäministeri sekä vuosina 2016–2018 tasa-arvo- ja pohjoismaisen yhteistyön ministeri. Vuosina 2017–2018 hänen vastuulleen kuuluivat myös kalastusasiat. Ellemann on koulutukseltaan opettaja ja hän on työskennellyt myös toimittajana. ==Yksityiselämä== Ellemannin isä Uffe Ellemann-Jensen (s. 1941) oli Venstren puheenjohtaja vuosina 1984–1998 ja Tanskan ulkoministeri vuosina 1982–1993. ==Lähteet== ==Aiheesta muualla== * Karen Ellemann Tanskan kansankäräjien verkkosivuilla Luokka:Tanskan sisäministerit Luokka:Tanskalaiset toimittajat Luokka:Tanskan kalastusministerit Luokka:Tanskan ympäristöministerit Luokka:Tanskalaiset opettajat Luokka:Vuonna 1969 syntyneet Luokka:Elävät henkilöt
Vologda-Kipelovo

Vologda-Kipelovo tai Kipelovon lentotukikohta tai Fedotovon lentotukikohta (, suom. Vologda-Kipelovon sotilaslentokenttä; , aiemmin myös ; kansallinen lentopaikka-tunnus: ЬЛВФ ), on lentotukikohta Vologdan alueen Vologdan piirin Fedotovon maalaiskunnassa Venäjällä. Tukikohta on sisämaan sijainnistaan huolimatta Venäjän Pohjoisen laivaston sotilaspiirin meritiedusteluun ja sukellusveneiden torjuntaan käytettyjen lentokoneiden sijoituspaikka. Lentotukikohdan lennonjohtotornista on maanteitse noin 53 kilometriä aluekeskus Vologdan keskustaan. Tukikohdassa on 3,5 kilometriä pitkä kiitotie. Tukikohdan nimitys vaihtelee eri lähteissä. Sotilaslentoasema sijaitsee Vologdan piirin Fedotovon maalaiskunnassa (; 5 276 as., 2010), noin kolme kilometriä Fedotovon (sotilas)taajamasta länteen ja kuusi kilometriä Kipelovon rautatiekylästä etelään. Kipelovo näkyy rautatieasemana suuren mittakaavan maantiekartoilla ja on myös Venäjän lentopaikkaluettelon käyttämä tarkenne. Sotilaslentokenttää lähempänä on asukasmäärältään suurempi ja maalaiskunnan nimessä näkyvä sotilastaajama Fedotovo, jonka nimen ainakin osa lähteistä pyrkii häivyttämään. Esimerkiksi vuoden 2014 venäläinen maantiekarttakirja esittää harhauttavasti Fedotovon taajaman paikalla paikannimen "Štšerbinino" (). Sotilaslentoasemaan viitataan julkisissa lähteissä yleensä kuitenkin käyttäen tarkenteena joko paikannimeä Kipelovo tai Fedotovo. Vologdan piirin Kipelovon tukikohdassa toimii Pohjoisen laivaston lentojoukkojen 2. lentoryhmän 5. erillinen sukellusvenetorjunnan lentue (2 GvAvG, 5 OPAE; sotilasyksikkö 49324-2). Lentueen kalustoon kuuluu Tupolev Tu-142MR, Tu-142MK ja Tu-142MZ -tyyppisiä meritiedustelun ja sukellusvenetorjunnan lentokoneita. ==Lähteet== ==Aiheesta muualla== *Aerobaza Kipelovo (Авиабаза Кипелово) (wikimapia.org) *Ту-142 морской авиации СФ (19.5.2020) (videon lopulla Tupolev Tu-142 -lentokone suuntaa hävittäjän saattelemana Itämerelle Koiviston sataman vierestä lentäen) (youtube.com) *Федотово (Fedotovon taajamasta, 2013) (youtube.com) *Aviabaza Kipelovo (vologda18.ru) Luokka:Vologdan alue Luokka:Venäjän lentoasemat Luokka:Venäjän ilmavoimien lentokentät‎
Vladimir Ljubarski

Vladimir Konstantinovitš Ljubarski (; s. 1. huhtikuuta 1968) on venäläinen poliitikko, joka on toiminut Petroskoin kaupunkipiirikunnan pormestarina vuodesta 2021 lähtien. Ljubarski valmistui Pietarin miliisikoulusta vuonna 1996 ja työskenteli Venäjän sisäministeriön palveluksessa vuosina 1991–2003. Vuoteen 2008 asti hän työskenteli huumepoliisin palveluksessa Karjalan tasavallassa ja vuosina 2009–2013 oikeudenpalvelijana. Vuonna 2014 hänet nimitettiin Venäjän pääoikeudenpalvelijan neuvonantajaksi. Vuonna 2017 hänet nimitettiin Karjalan tasavallan aluepolitiikasta vastaavaksi varajohtajaksi. Ljubarski valittiin Petroskoin kaupunkipiirikunnan pormestariksi 12. toukokuuta 2021. Vaalissa häntä äänesti 25 kaupunginvaltuuston 30 jäsenestä; loput viisi äänestivät tyhjää, eikä toinen ehdokas Igor Korsakov saanut yhtäkään ääntä. Hän astui virkaansa 14. toukokuuta. == Lähteet == Luokka:Venäläiset poliitikot Luokka:Pormestarit Luokka:Petroskoi Luokka:Vuonna 1968 syntyneet Luokka:Elävät henkilöt
Mykola Amosov

Mykola (Nikolai) Myh’ailovytš Amosov (, ; 6\. joulukuuta 1913 Olhovo, Tšerepovetsin piiri, Venäjä – 12. joulukuuta 2002 Kiova, UkrainaCelebrating 20th anniversary of independence, Ukrainian Television Company 18.8.2011, viitattu 24.4.2022 ) oli venäläissyntyinen ukrainalainen lääkäri ja kirjailija. Hän sai Leninin palkinnon ja useita muita palkintoja ja tunnustuksia ja oli neljä kautta Neuvostoliiton korkeimman neuvoston jäsen. Amosovin vanhemmat olivat talonpoikaista väkeä, äiti kätilö. Ensimmäisen maailmansodan sytyttyä isä lähti sotaan. Sieltä palattuaan hän hylkäsi perheensä, joka eli sitten vaatimattomasti. Amosov opiskeli ensin teknistä alaa mutta päätyi myöhemmin lääketieteen opintojen pariin ja teki elämäntyönsä lääkärinä.Nikolai Amosov, Biography World Outlook. Viitattu 24.4.2022 Amosovin ensimmäinen avioliitto kesti vain lyhyen aikaa. Toistamiseen hän avioitui 1944 Lida Denisenkon kanssa. He muuttivat 1952 Kiovaan ja saivat 1956 tyttären Katjan. Lida Denisenko valmistui lääkäriksi 1958. Amosov työskenteli toisen maailmansodan aikana lääkärinä rintamalla ja sen jälkeen ensin Moskovassa, sitten Brjanskissa ja vuodesta 1953 Kiovassa. Hän erikoistui sydänkirurgiaan ja oli alalla uranuurtaja Ukrainassa. Amosov aloitti kirjoittajanuransa 1963, kun hänen potilaansa, tyttö, kuoli leikkauksessa. Tapaus järkytti häntä, ja hän käsitteli tapahtunutta kirjoittamalla. Kirjoitus ilmestyi aikakauslehdessä Nauka i Žizn ja muissa lehdissä, ja se julkaistiin kymmeninä käännöksinä ja myös kirjassa. Taloudellista menestystä siitä ei hänelle kuitenkaan tullut, sillä Neuvostoliitto ei ollut allekirjoittanut kansainvälistä tekijänoikeussopimusta. Muun tuotannon lisäksi Amosov julkaisi viisi kaunokirjallista teosta, joista suomeksi on ilmestynyt Avoin sydän: venäläisen kirurgin päiväkirja (Мысли и сердце, Mysli i serdtse, 1964, ilm. suomeksi 1967). Sen pohjalta syntynyt kuunnelma on esitetty Yleisradiossa 1989. Amosovin mukaan on Kiovassa nimetty katu. ==Suomennettu tuotanto== * Avoin sydän: venäläisen kirurgin päiväkirja, Englanninkielisestä käännöksestä suomentanut Antti Vahtera. Helsinki: Weilin + Göös 1967 ** Avoin sydän: kuunnelma sydänkirurgin työstä ja tekoälystä (Mysli i serdtse). Nikolai Amosovin samannimisen teoksen pohjalta kirjoittanut V. Aleksandrov; Yleisradiolle suomentanut Jukka Voutilainen. Helsinki: Yleisradio 1989 ==Lähteet== ==Aiheesta muualla== Luokka:Venäläiset lääkärit Luokka:Ukrainalaiset lääkärit Luokka:Ukrainalaiset kirjailijat Luokka:Vuonna 1913 syntyneet Luokka:Vuonna 2002 kuolleet
Urho Heikkilä

Urho Alfred Heikkilä (14. kesäkuuta 1924 Tampere – 5. tammikuuta 2011 Lahti) oli suomalainen yritysjohtaja, joka sai maanviljelysneuvoksen arvonimen. Heikkilän vanhemmat olivat kauppias Juho Alfred Heikkilä ja Alma Jeminna Viitaniemi ja puoliso 1952–1991 käsityönopettaja Kaija Kyllikki Solavuori. Heikkilä tuli ylioppilaaksi Tampereen lyseosta vuonna 1945 ja valmistui Helsingin yliopistosta maatalous- ja metsätieteiden kandidaatiksi vuonna 1949 ja agronomiksi vuonna 1951. Hän toimi valmistuttuaan ensin Etelä-Pohjanmaan meijeriliiton konsulenttina ja sitten meijerin isännöitsijänä Somerolla. Päätyönsä Heikkilä teki kuitenkin maitojauheteollisuudessa, kun hänestä tuli vuonna 1952 Suomeen perustetun Maitopulveri-yhtiön, myöhemmin Kuivamaito Oy, toimitusjohtaja. Heikkilän johtamana yhtiö kehitti maitopulveria tuotteena ja rakensi sille tuotannon, myynnin ja jakelun ratkaisut. Samalla hän osallistui merkittävästi yhtiön pääpaikan Nastolan teolliseen kehittämiseen. Eläkkeelle yhtiön johdosta Heikkilä jäi vuonna 1983. Hän sai maanviljelysneuvoksen arvonimen vuonna 1974. Sotilasarvoltaan Heikkilä oli reservin yliluutnantti. ==Lähteet== Luokka:Suomalaiset yritysjohtajat Luokka:Maanviljelysneuvokset Luokka:Vuonna 1924 syntyneet Luokka:Vuonna 2011 kuolleet
Gerard Salonga

Gerard Salonga (s. 11. lokakuuta 1973 FilippiinitGerard Salonga Danmarks Radio) on filippiiniläinen kapellimestari.Gerard Salonga Hong Kong Philharmonic Orchestra Salonga toimi vuosina 2012–2020 ABS-CBN:n filharmonisen orkesterin musiikillisena johtajana. Vuosina 2016–2018 hän oli yksi Jaap van Zwedenin valitsemista Hongkongin filharmonisen orkesterin avustavista kapellimestareista. Vuonna 2019 hänestä tuli Malesian filharmonisen orkesterin residenssikapellimestari, ja tammikuussa 2021 hän aloitti toimimisen Filippiiniläisen nuorison orkesterin (Orchestra of the Filipino Youth) musiikillisena johtajana.Resident Conductor Malaysian Philharmonic Orchestra Salonga on tehnyt yhteistyötä sellaisten kapellimestarien kuin Jaap van Zwedenin, Yu Longin, Jun Märklin, Zhang Guoyongin, Hans Grafin, John Wilsonin, Vladimir Ashkenazyn, Mark Wigglesworthin ja Leonard Slatkinin kanssa. Salonga on johtanut muiden muassa Filippiinien filharmonista orkesteria, Bangkokin kuninkaallista sinfoniaorkesteria, Sydneyn sinfoniaorkesteria, Shanghain oopperan orkesteria ja kuoroa, Sønderjyllands Symfoniorkesteria, Orchestra Victoriaa ja Singaporen sinfoniaorkesteria. Salongan tekemiä orkesterisovituksia ovat esittäneet Hongkongin filharmoninen orkesteri, Sydneyn sinfoniaorkesteri, RTÉ Concert Orchestra, The New York Pops, Winnipegin sinfoniaorkesteri, Cincinnati Pops Orchestra, Singaporen sinfoniaorkesteri, Guangzhoun sinfoniaorkesteri, BBC:n sinfoniaorkesteri ja Royal Philharmonic Orchestra. Salonga on tehnyt yhteistyötä sovittajana ja kapellimestarina sellaisten artistien ja yhtyeiden kuin Lea Salongan, Wang Leehomin, Wu Tongin, Cecile Licadin, Michael Ballin, Il Divon, Blaken, Shenyangin, Danielle de Niesen, TaikOzin, Ksenija Sidorovan, The Beach Boysin, Regina Velasquezin, Tengku Irfanin, Llŷr Williamsin, James Ehnesin, Jing Wangin ja Jan Lisieckin kanssa. Vuonna 2018 Salonga johti Sydneyn sinfoniaorkesteria ja TaikOz-yhtyettä Lachlan Skipworthin taikokonserton Breath of Thunder kantaesityksessä Sydneyn oopperatalossa. Tästä hän sai APRA AMCOS -palkintoehdokkuuden ”vuoden esityksestä”. Salonga on johtanut myös musiikkiteatteria 1990-luvulta saakka. Hän on saanut ”parhaana musiikkiohjaajana” neljä Aliw-palkintoa ja voittanut kahdesti Philstagen Gawad Buhay -palkinnon. Vuonna 2021 hän oli yksi National Commission for Culture and the Artsin SUDI-kansallismusiikkipalkintojen saajista. Lisäksi Salonga sai vuonna 2012 Filippiineiltä tunnustuksen yhtenä The Outstanding Young Men -nimitetyistä. Salonga johti vuonna 2019 Sønderjyllands Symfoniorkesteria ja teki pianisti Cecile Licadin toimiessa solistina levytyksen George Gershwinin teoksista pianolle ja orkesterille Danacord-levymerkille. Vuosina 2020–2021 hän toimi Malesian filharmonisen orkesterin levytysten musiikkituottajana sen YouTube-kanavalla MPOTV. Hän oli myös taiteellisena neuvonantajana Malesian filharmonisen orkesterin yhteistyössä Malaysian Composers Collectiven kanssa ja kantaesitti uusia teoksia malesialaisilta säveltäjiltä. == Lähteet == Luokka:Filippiiniläiset kapellimestarit Luokka:Vuonna 1973 syntyneet Luokka:Elävät henkilöt
Moganiitti

Moganiitti on mineraali, joka on saanut nimensä Gran Canarian saarella sijaitsevan Mogánin kunnan mukaan. Moganiitti on yksi kvartsin (SiO2) mikrokiteisistä muunnoksista. Kidejärjestelmä on monokliininen. Kovuus Mohsin asteikolla on 6–6,5 ja ominaispaino 2,55 g/cm³. Moganiittia on löydetty valkoisena, harmaana ja vihreänä. Suomesta löytyi vihreää moganiittia vuonna 2019; silloin tehtiin kalsedonijuonitutkimuksia Sodankylän Kaitaselän alueella. == Lähteet == == Aiheesta muualla == * Mineralia 1/2019 * Mineralia_Kiviharrastajan Kuvalehti_2_2020_s.6-11_(tampereenkivikerho.fi) * Webmineral: Moganite Mineral Data * Mindat: Mogánite Luokka:Kvartsi
Valheitten talo

Valheitten talo (The Fallen Idol) on Carol Reedin ohjaama vuonna 1948 valmistunut brittiläinen elokuva. Se perustuu Graham Greenen novelliin ”The Basement Room”, josta Greene itse teki käsikirjoituksen. Viitattu 24.4.2022 Elokuva kertoo tarinan pienen Philippe-pojan (Bobby Henrey) näkökulmasta. Suurlähettiläsisä jättää poikansa hovimestari Bainesin (Ralph Richardson) hoitoon. Bainesin puoliso (Sonia Dresdel) pitää poikaa tiukassa kurissa. Kolmiodraaman kolmas osapuoli on lähetystön sihteeri Julie (Michèle Morgan), johon Bainesilla on suhde. Näiden keskellä Philippe-poika yrittää tasapainoilla valheen ja totuuden häilyvällä rajalla. Valheitten talo on Reedin ja Greenen ensimmäinen yhteistyö. Se sai brittiläisen Bafta-palkinnon vuoden parhaana brittiläisenä elokuvana.Timo Peltonen, Pieni poika ei tiedä, mitä hän salaa. Helsingin Sanomat 24.4.2022 s. B 41 == Lähteet == Luokka:Carol Reedin ohjaamat elokuvat Luokka:Vuoden 1948 brittiläiset elokuvat Luokka:Brittiläiset jännityselokuvat Luokka:Novelleihin perustuvat elokuvat
Cecile Licad

Cecile Licad (s. 1961 ManilaCecile Licad Bechstein) on filippiiniläinen pianisti.Cecile Licad Naxos Licad aloitti pianonsoiton opiskelun 3-vuotiaana äitinsä johdolla. 7-vuotiaana hän teki orkesteridebyyttinsä Filippiinien filharmonisen orkesterin kanssa. 12-vuotiaana hän lähti Yhdysvaltoihin, jossa sai Curtis Institute of Musicissa opetusta Mieczysław Horszowskilta, Seymour Lipkinilta ja Rudolf Serkinilta sekä "most outstanding student" -tunnustuksen. Tämän jälkeen Licad siirtyi Rudolf Serkinin Institute for Young Musiciansiin Vermontiin ja opiskeli siellä Serkinin johdolla viiden vuoden ajan. Licad aloitti säännöllisen konserttiuransa vuonna 1981 pidettyään esityksen Seiji Ozawan johtaman Bostonin sinfoniaorkesterin kanssa Tanglewoodin musiikkijuhlilla. Hän piti myös konsertin Zubin Mehtan johtamien New Yorkin filharmonikkojen kanssa ja teki jo ensimmäisellä konserttikaudellaan lukuisia esiintymisiä eri maiden sinfoniaorkestereiden solistina. Hän voitti Leventritt-kilpailun kultamitalin ja esiintyi televisioidussa konsertissa Georg Soltin johdolla tulkitsemalla Pjotr Tšaikovskin ensimmäisen pianokonserton (b-molli, op. 23). Licad on urallaan kiertänyt monissa maissa Kanadasta ja Australiasta Euroopan ja Pohjois-Amerikan kautta Kaukoitään. Licad teki helmikuussa 1983 ensilevytyksensä Sonylle Claudio Abbadon johtaman Chicagon sinfoniaorkesterin kanssa. Hän levytti Sergei Rahmaninovin pianokonserton nro 2 (c-molli, op. 18) ja Rapsodian Paganinin teemasta (op. 43). Licad on levyttänyt myös muiden muassa Naxokselle. Hänen kanssaan ovat tehneet yhteistyötä sellaiset artistit kuin Nadja Salerno-Sonnenberg ja Patrick Gallois. Licad sai Grand Prix du Disquen Sonylle André Previnin johtaman Lontoon filharmonisen orkesterin kanssa tekemästään levytyksestä Frédéric Chopinin ja Camille Saint-Saënsin toisista pianokonsertoista. == Lähteet == Luokka:Filippiiniläiset pianistit Luokka:Vuonna 1961 syntyneet Luokka:Elävät henkilöt
Soltsyn lentotukikohta

Soltsyn lentotukikohta eli Soltsy-2, () eli Solsyn sotilaslentokenttä (; kansallinen lentopaikkatunnus: ЬЛЛЛ) on lentotukikohta Venäjän Novgorodin alueella. Sotilaslentokenttä sijaitsee noin kolme kilometriä Soltsyn keskustasta koilliseen. Tukikohtaan on sijoitettu 40. lentorykmentti (40 SAP, yksikkö 06987-V), joka kuuluu Saratov-Engelsissä päätukikohtaansa pitävään 22. raskaaseen pommituskonedivisioonaan. Soltsyn lentokalustoon kuuluu Tupolev Tu-22M3 -pommikoneita. ==Lähteet== ==Aíheesta muualla== * Aviabaza Soltsy (Авиабаза Сольцы) (wikimapia.org) Luokka:Novgorodin alue Luokka:Venäjän lentoasemat Luokka:Venäjän ilmavoimien lentokentät‎
Hay River

Hay River (jollain eteläorjaintiaanin, ilmeisesti alkuperäiskansan kielellä Xátł'odehchee) on noin 3 000 asukkaan kylä samannimisen joen suulla Ison Orjajärven etelärannalla}. Samaniminen intiaanireservaatti on myös ainakin ollut olemassa. Siellä on myös oma lentokenttä. Kylässä on koulu, joka on nimetty siellä vuonna 1967 vierailleen Englannin prinsessa Alexandran mukaan. == Lähteet == Luokka:Luoteisterritorioiden kunnat
Villarbasse

Villarbasse () on kunta Italiassa Piemonten alueella sijaitsevassa Torinon metropolikaupungissa.Villarbasse Sapere.it Villarbasse Enciclopedia Treccani Villarbasse Turismo Torino Vuoden 2022 alussa kunnassa oli arviolta 3 503 asukasta. ==Lähteet== ==Aiheesta muualla== Luokka:Torinon metropolikaupungin kunnat
Ogie Alcasid

Ogie Alcasid (s. Herminio Jose Lualhati Alcasid nuorempi 1967) on filippiiniläinen laulaja-lauluntekijäMade in Nusantara: Studies in Popular Music Adil Johan, Mayco A. SantaellaPop Culture in Asia and Oceania Jeremy A. Murray, Kathleen Nadeau, näyttelijäOgie Alcasid AllMusic ja liikemies.Ogie Alcasid not worried about going out of style: 'I will never retire'. The Free Library Alcasidin hittisingleiksi muodostuivat "Nandito ako", "Sa kanya" ja "Bakit ngayon ka lang". Hänen laulujensa joukossa ovat olleet myös "Pangarap ko ang ibigin ka", "Kailangan kita" ja "Kung mawawala ka". Hän on saanut urallaan monia palkintoja. Alcasid on luonut näyttelijänä uraa muun muassa televisiokomediassa yhteistyössä Janno Gibbsin kanssa. Hän on esiintynyt myös elokuvissa ja musikaaleissa. Yrittäjänä hän on johtanut muun muassa useita ravintoloita (Hungry Samurai, Ryu Ramen). Alcasid on toiminut Filippiinien ammattilaulajien järjestön (Organisasyon ng Pilipinong Mang-aawit, OPM) puheenjohtajana. Hän oli aiemmin naimisissa kauneuskuningatar Michelle van Eimerenin kanssa, mutta aloitti jo tämän avioliiton aikana suhteensa laulaja Regine Velasqueziin, jonka kanssa meni sittemmin naimisiin.'I was the third party': Regine Velasquez recalls start of relationship with Ogie Alcasid PhilStar == Lähteet == == Aiheesta muualla == * Luokka:Filippiiniläiset laulajat Luokka:Laulaja-lauluntekijät Luokka:Filippiiniläiset näyttelijät Luokka:Vuonna 1967 syntyneet Luokka:Elävät henkilöt
Jennifer Esposito

Jennifer Esposito (s. 11. huhtikuuta 1973) on yhdysvaltalainen näyttelijä. Hänet tunnetaan mm. rooleistaan elokuvissa Cash, Summer of Sam, Don’t Say a Word, Taxi ja Welcome to Collinwood. Hän on esiintynyt myös monissa tv- sarjoissa, kuten Spin City, Samantha, Blue Bloods, Mistresses ja NCIS Rikostutkijat. == Lähteet == Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
Stephanie Hollenstein

Stephanie Hollenstein (1886- 1944) http://www.mutualart.com/Artist/Stephanie- Hollenstein/3236F6FB71691DC5/Biography oli itävaltalainen taidemaalari. Hänen tyylisuuntansa oli impressionismi. http://www.neue-ordnung.at/index.php?id=268 == Elämänvaiheita == Hollenstein syntyi maalaisperheeseen ja toimi aluksi paimenena. Hänen ensimmäiset maalauksensa esittivät karjaa ja paimenia ja hän valmisti itse ensimmäiset pensselinsä eläinten karvoista. Vuonna 1904 hänet hyväksyttiin taidekouluun Müncheniin, missä hänen piirrostensa voima herätti huomiota. Valmistuttuaan vuonna 1908 hän avasi pienen maalauskoulun Schwabingiin. Koulu toimi kaksi vuotta. Vuonna 1913 hän sai stipendin Italiaan suuntautuvalle opintomatkalle. Kun ensimmäinen maailmansota alkoi vuonna 1914, Hollenstein päätti auttaa kotimaataan Itävalta-Unkaria sotaponnistuksissa. Hän kouluttautui sairaanhoitajaksi. Sen jälkeen hän pukeutui mieheksi, otti nimen Stephan Hollenstein ja meni rintamapalvelukseen. Palvelustoverit tajusivat asian, mutta eivät puhuneet asiasta. Asia tuli ilmi vuonna 1916 ja Hollenstein erotettiin tehtävästään. Asia tuli julkisuuteen ja herätti huomiota. Hänet kiinnitettiin sotamaalariksi valtion uutistoimistoon ja tässä tehtävässä hän vieraili rintamalla kolmasti. Ansioistaan hänet palkittiin Karl-Truppenkreuz- kunniamerkillä vuonna 1916.http://inspirationalwomenofww1.blogspot.com/2014/08/stephanie- hollenstein-1886-1944-austro.html Sodan jälkeen Hollenstein muutti yhteen ystävättärensä, lääkäri Franziska Großin kanssa. Hän piti useita näyttelyitä Wienissä ja matkaili Saksassa ja Italiassa. 1930- luvulla Hollenstein kiinnostui kansallissosialismista ja sen edustamasta "miehekkyyskulttuurista". Hän liittyi tuolloin Itävallassa kielletyn kansallissosialistisen puolueen jäseneksi. http://dock20.lustenau.at/de http://www.neue- ordnung.at/index.php?id=268 Kun Anschluss toteutui vuonna 1938, Hollenstein ryhtyi toimimaan näkyvästi kansallissosialistina. Hänet nimitettiin entisen Itävallan alueen naistaiteilijoiden liiton johtajaksi. Hän yritti tässä toimessa auttaa vainottuja taiteilijoita, joita syytettiin rappiotaiteesta, kuitenkaan onnistumatta. Häneltä evättiin professorin arvonimi, sillä hänen taidettaan ei pidetty tarpeeksi esimerkillisenä.Luottamustoimestaan Hollenstein erosi vuonna 1943, terveydellisistä syistä. == Teoksia == File:Hollenstein-Inn.jpg|Maisema, an Inn File:Hollenstein-Zoi.jpg|Lago Zoi Dolomiiteilla. File:Stephanie Hollenstein - Cetara.jpg|Maisema Cetarasta, Campania == Lähteet == == Aiheesta muualla == * http://www.artnet.com/artists/stephanie-hollenstein/past-auction-results Luokka: Itävaltalaiset taidemaalarit Luokka: Vuonna 1886 syntyneet Luokka: Vuonna 1944 kuolleet
Stefan Czapsky

Stefan Czapsky (s. 15 joulukuuta 1950) on saksalaissyntyinen ukrainalais- yhdysvaltalainen elokuvaaja. Hänet tunnetaan mm. elokuvien Saksikäsi Edward, Batman - paluu ja Ed Wood kuvaajana, joissa hän teki yhteistyötä ohjaaja Tim Burtonin kanssa. Hän voitti elokuvan Ed Wood kuvaustyöstä useita elokuvakriitikkojen palkintoja. ==Lähteet== Luokka:Elävät henkilöt Luokka:Vuonna 1950 syntyneet Luokka:Yhdysvaltalaiset elokuvaajat
Mei Yi Foo

Mei Yi Foo () on malesialainen pianisti.Mei Yi Foo WOMEX Hän on kotoisin Serembanista#Showbiz: Merdeka magic with Mei Yi Foo New Straits Times, mutta on asettunut Lontooseen. Foo opiskeli Lontoon Royal College of Musicissa ja Royal Academy of Musicissa Yonty Solomonin, Christopher Eltonin ja Aleksandr Satsin johdolla. Hän eteni finalistiksi Maj Lind -pianokilpailussa vuonna 2002Kaksi suomalaispianistia finaaliin Helsingin Sanomat ja sai vuonna 2008 Ateenassa Maria Callas Grand Prix'n. Tammikuussa 2011 Foolle myönnettiin Setiawan Tuanku Muhriz -mitali panoksesta Malesian taide- ja musiikkielämään. Vuonna 2013 hänet nimettiin BBC Music Magazinen "Vuoden tulokkaaksi" Odradek Recordsilla julkaistun Musical Toys -albumin ansiosta. Foo on tehnyt esiintymisiä muun muassa Royal Festival Hallissa, Finlandia-talossa, Hongkongin kaupunginsalissa, Wigmore Hallissa, Veronan Teatro Filarmonicossa, Ateenan konserttitalossa ja Salle Gaveaussa. Kapellimestareita, joiden johdolla hän on esiintynyt, ovat olleet muiden muassa Matthias Bamert, Martyn Brabbins, Claus Peter Flor, János Fürst, Kirill Karabits ja Christopher Warren-Green. Kamarimusiikin parissa Foon yhteistyökumppaneihin ovat kuuluneet Dimitri Ashkenazy, Shlomy Dobrinsky, Cristina Ortiz, Antti Siirala, Ashley Wass, Juri Žislin, Patricia Kopatchinskaja, Hugo Ticciati, Matthew TruslerMei Yi Foo Wells Cathedral School, Nicolas Dautricourt ja Bartosz Woroch. Foo on tehnyt yhteistyötä myös aikansa säveltäjien kanssa. Näiden joukossa ovat olleet Dai Fujikura, Unsuk Chin, Richard Baker ja Chris Harman. Malaysian Composers Collectiven kautta Foo on tehnyt yhteistyötä myös muiden muassa Adeline Wongin kanssa. Foo on opettanut Royal Welsh College of Music and Dramassa. == Lähteet == == Aiheesta muualla == * Viralliset sivut Luokka:Malesialaiset pianistit Luokka:Syntymävuosi puuttuu Luokka:Elävät henkilöt
Narong Prangcharoen

Narong Prangcharoen (; s. 1973) on thaimaalainen säveltäjä.Dr. Narong Prangcharoen Mahidol MusicNARONG PRANGCHAROEN Records International Prangcharoen sai vuonna 2013 Guggenheim-stipendin ja Barlow-palkinnon. Lisäksi hänelle on myönnetty muun muassa Tōru Takemitsu -sävellyspalkinto, Alexander Zemlinsky -sävellyspalkinto ja kotimaassaan Silpathorn-palkinto. Prangcharoenin musiikkia ovat esittäneet monet merkittävät orkesterit Aasiassa, Amerikassa, Australiassa ja Euroopassa. Hänen teostensa esityksiä johtaneisiin kapellimestareihin ovat kuuluneet Carl St.Clair, Steven D. Davis, Carlos Kalmar, José-Luis Novo, Mihail Pletnjov ja Osmo Vänskä. Prangcharoen sai tohtorinarvon Missourin–Kansas Cityn yliopistosta, jossa hänen pääasiallisena opettajanaan toimi Chen Yi. Hän sai opetusta myös Zhou Longilta. Prangcharoen on toiminut muun muassa Mahidolin yliopiston musiikkiopiston dekaanina ja Thaimaan filharmonisen orkesterin residenssisäveltäjänä. == Lähteet == == Aiheesta muualla == * Viralliset sivut Luokka:Thaimaalaiset säveltäjät Luokka:Vuonna 1973 syntyneet Luokka:Elävät henkilöt
Hay River (joki)

Hay River (eteläorjaintiaaniksi Kátå’odehche) on noin 700 kilometrin mittainen joki Kanadan pohjoisosissa Mackenziejoen vesistössä. Se saa alkunsa Albertan provinssin keidasrämeiltä, ja osin valuma-alue on Brittiläisen Kolumbian puolella; virtaussuunta on koillinen, ja se laskee Hay-Zama-järven kautta Isoon Orjajärveen Hay Riverin kaupungin kohdalla. Joki on ollut merkityksekäs alkuperäiskansoille, niin cree- kuin slavey-heimoille. Nykyäänkin joella harjoitetaan kalastusta, mutta lisäksi melontaa. Joen alajuoksulla on kaksi huomattavaa putousta, Alexandra Falls ja Louise Falls, molemmat Luoteisterritorioiden puolella. == Lähteet == Luokka:Kanadan joet Luokka:Albertan joet Luokka:Luoteisterritoriot Luokka:Mackenzien vesistö
Helen's Bay

Helen's Bay on Britanniaan kuuluvassa Pohjois-Irlannissa sjaitseva merenrantakylä. Kylä sijaitsee noin kuusi kilometriä Bangorin kaupungista länteen.https://www.visitardsandnorthdown.com/explore/towns-and- villages/helens-bay Pohjois-Irlannin vuoden 2011 väestönlaskennan aikaan kylässä asui 1 385 asukasta. Asukkaista 13 prosenttia kertoi tuolloin olevansa nykyisiä tai entisiä katolilaisia ja 76 prosenttia protestantteja tai muita kristittyjä.https://www.ninis2.nisra.gov.uk/public/AreaProfileReportViewer.aspx?FromAPAddressMulipleRecords=Helen%27s%20Bay@Exact%20match%20of%20location%20name:%20@Exact%20Match%20Of%20Location%20Name:%20Helen%27s%20Bay@23? Helen's Bayssa on ollut 1860-luvulta lähtien rautatieyhteys, jonka kautta kylästä on yhteys muun muassa Belfastiin. Helen's Bayn rautatieasema avattiin vuonna 1865 ja se on yhä matkustajaliikenteen käytössä. Tavaraliikenne asemalle päättyi vuonna 1950.https://www.railscot.co.uk/Ireland/Irish_railways.pdf == Lähteet == Luokka:Pohjois-Irlannin kylät
Gromovon lentotukikohta

Gromovon lentotukikohta (; kansallinen lentopaikkatunnus: ЬЛЛЙ; aiemmalta nimeltään Sakkolan sotilaslentokenttä) on Venäjän Leningradin alueen Käkisalmen piirin Sakkolan maalaiskunnassa () sijaitseva lentotukikohta. Lentotukikohta sijaitsee maanteitse noin 44 kilometriä Käkisalmesta etelään ja noin 102 kilometriä Pietarista pohjoiseen. Lentotukikohtaa on käyttänyt ainakin 33. kuljetuslentorykmentti (33 OTSAP; sotilasyksikkö 49719-2). Антонов Ан-26, Громово RP29688.jpg| Antonov An-26. Антонов Ан-72-74 36572092856, Громово RP44453.jpg| Antonov An-72. ==Lähteet== ==Aiheesta muualla== *Gromovo Air Base (air force base, military) (wikimapia.org) *Aviafoto: Leningradskaja oblast, Gromovo (lähinnä lentokonekuvia vuosilta 2013-2021) (aviaforum.ru) Luokka:Käkisalmen piiri Luokka:Venäjän lentoasemat Luokka:Venäjän ilmavoimien lentokentät‎
Alberto Williams

Alberto Williams (23. marraskuuta 1862 Buenos Aires – 17. kesäkuuta 1952) oli argentiinalainen säveltäjä, kapellimestari ja pianisti.Alberto Williams AllMusicThe Latin American Art Song: Sounds of the Imagined Nations Patricia CaicedoAlberto Williams Naxos Hän oli yksi argentiinalaisen musiikin kansallisen suuntauksen edelläkävijöistä. Williams kuului yläluokkaiseen perheeseen. Hänen isoisänsä Amancio Alcorta oli säveltäjä ja valtiomies. Williams aloitti opintonsa Buenos Airesissa ja opiskeli vuosina 1882–1889 Pariisin konservatoriossa, jossa hänen opettajiinsa kuului César Franck. Palattuaan Buenos Airesiin Williams perusti kaupunkiin konservatorion (Conservatorio Williams) ja lähti Pampalle tutustumaan maisemiin ja maaseudun elämään. Sieltä on peräisin hänen ensimmäinen kansallista suuntausta edustanut teoksensa, El rancho abandonado (1890). Williamsin tuotantoon kuuluu muun muassa yhdeksän sinfoniaa, viulusonaatteja, pianomusiikkia ja 83 espanjankielisiin runoihin sävellettyä laulua. == Lähteet == == Aiheesta muualla == * IMSLP: nuotteja Luokka:Argentiinalaiset säveltäjät Luokka:Argentiinalaiset kapellimestarit Luokka:Argentiinalaiset pianistit Luokka:Vuonna 1862 syntyneet Luokka:Vuonna 1952 kuolleet
Valentín Surif

thumb|Valentín Surif, 2005 Valentín Surif on argentiinalainen pianisti.Valentín Surif Naxos Surif syntyi Buenos Airesissa. Hänen opettajiinsa kuuluivat Earl Wild, Alicia de Larrocha, Carlo Zecchi, Sergio Lorenzi, Aimee Wiele ja Roberto Caamaño. Surif on kiertänyt maailmaa resitalistina ja solistina tunnettujen orkesterien, kuten Bogotán filharmonisen orkesterin kanssa. Hän on esiintynyt sellaisten kapellimestareiden kuin Enrique Bátizin, Juan Carlos Zorzin, Bruno Bandinin, Mario Majnaricin ja Eduardo Carrizosan johdolla. Surif on omistautunut urallaan argentiinalaiselle musiikille. Hänen ohjelmistoonsa on kuulunut musiikkia sellaisilta argentiinalaisilta säveltäjiltä kuin Alicia Terzianilta, Roberto García Morillolta, Carlos Suffernilta, Silvano Picchilta, Juan José Ramosilta ja Alberto Ginasteralta. Surifin muun ohjelmiston joukossa on ollut teoksia muiden muassa Johann Sebastian Bachilta, Ludwig van Beethovenilta, Frédéric Chopinilta, Claude Debussylta, George Gershwinilta, Franz Lisztiltä, Wolfgang Amadeus Mozartilta ja Heitor Villa-Lobosilta. Surif on tehnyt Marco Polo -levymerkille levytyksiä Alberto Williamsin pianoteoksista. == Lähteet == Luokka:Argentiinalaiset pianistit Luokka:Syntymävuosi puuttuu Luokka:Elävät henkilöt
Patron (koira)

Patron (, s. 20. heinäkuuta 2019) on ukrainalainen jackrussellinterrieri, joka etsii räjähteitä erityisesti Tšernihivin alueelta. Patronin kerrotaan tunnistaneen sodan alkamisesta maaliskuun 19. päivään 2022 mennessä 90 kohdetta Tšernihivin alueella. Patronin omistaja ja ohjaaja on Myh’ailo Iljev. Ukrainan sodan myötä Patronista on tullut vuonna 2022 myös sisäministeriön alaisen Ukrainan valtion hätäpalvelun maskotti. Räjähdekoirasta tuli kuuluisa maaliskuun puolessavälissä, kun maan palo- ja pelastustoimesta vastaava hätäpalvelu sanoi sitä maskotikseen. Patronista tuli suosittu myös Ukrainan ulkopuolella, ja monet fanit lovat lähettäneet siitä piirtämiään kuvia hätäpalvelulle. Patronia on luonnehdittu Ukrainan mediasodankäynnissä yllättävän tehokkaaksi aseeksi. == Kunnianosoituksia == * Urhoollisuuden ritarikunta (Ukraina, 2022) Ukrainan postilaitos julkaisi syksyllä 2022 Patron-aiheisia postimerkkejä, joiden avulla kerätään miljoona euroa miinanraivauskalustoon ja myös eläinsuojeluun Ukrainassa.Set of art postage stamps “Dog Patron Ukrposta Viitattu 22.2.2023 Vuoden 2022 Cannesin elokuvafestivaaleilla Patronille myönnettiin Palm Dog -palkinto. Unicef nimesi Patronin Ukrainan hyväntahdonlähettilääksi lapsen oikeuksien päivänä 2022. Alkuvuodesta 2023 Patron sai oman piirrosanimaation nimeltä Pes Patron, joka julkaistiin mm. YouTubessa. == Lähteet == == Aiheesta muualla == *Set of art postage stamps ”Dog Patron” Ukrposta Viitattu 22.2.2023 Luokka:Kuuluisat koirat Luokka:Venäjän hyökkäys Ukrainaan 2022 Luokka:Maskotit
Ryan McLeod

Ryan McLeod (s. 21. syyskuuta 1999 Mississauga, Ontario, Kanada) on kanadalainen jääkiekkoilija, joka edustaa NHL-joukkue Buffalo Sabresia. McLeod on pelipaikaltaan keskushyökkääjä ja hän laukoo vasemmalta. Edmonton Oilers varasi McLeodin toisella kierroksella 40. varausvuorolla vuoden 2018 varaustilaisuudessa. McLeod on pelannut NHL-urallaan 138 runkosarjan ottelua. Näissä hän on tehnyt 20 maalia ja 25 syöttöä eli 45 tehopistettä. Lisäksi McLeod on pelannut neljä NHL:n pudotuspelien ottelua ilman tehopisteitä. Tilastot päivitetty 8. kesäkuuta 2023. Heinäkuussa 2024 Oilers kauppasi McLeodin ja Ty Tullion Buffalo Sabresiin vaihdossa Matt Savoieen. == Lähteet == Luokka:Kanadalaiset jääkiekkoilijat Luokka:Buffalo Sabresin pelaajat Luokka:Edmonton Oilersin varaamat pelaajat Luokka:Vuonna 1999 syntyneet Luokka:Elävät henkilöt
621 (luku)

621 (kuusisataakaksikymmentäyksi) on luonnollinen luku, jota edeltää luku 620 ja seuraa luku 622. == Matematiikassa == * 621 on yhdistetty luku ja vajaa luku. * 621 on yhdeksäntoistakulmioluku. * 621 on onnekas luku. * 621 on Harshad-luku kymmenjärjestelmässä. * 621 on palindromi vigesimaalijärjestelmässä (1B120). * 621 voidaan ilmaista muodossa a^b-b, jossa a, b > 1: 5^4-4. * 621 voidaan muodostaa kahden sellaisen alkuluvun summana, joiden erotus on myös alkuluku: 619+2 = 621 ja 619-2 = 617. * 621 voidaan muodostaa kolmen neliöluvun summana kahdeksalla tavalla: 24^2+6^2+3^2, 22^2+11^2+4^2, 21^2+12^2+6^2, 20^2+14^2+5^2, 20^2+11^2+10^2, 19^2+16^2+2^2, 19^2+14^2+8^2 tai 16^2+14^2+13^2. * 621 voidaan muodostaa viiden kuutioluvun summana kahdella tavalla: 7^3+6^3+3^3+3^3+2^3 tai 7^3+5^3+5^3+3^3+1^3. * 621 voidaan muodostaa peräkkäisten kahdeksankulmiolukujen summana: 280+341. * 621 on yhden jaottoman Pythagoraan kolmikon pitempi kateetti: . (luku 621 esiintyy kerran) (luvun 621 indeksi on 101) (indeksissä 101 on luku 100) (indeksissä 101 on luku 629) * 621 on kokonaislukujen 1–9 tekijöiden summa kerrottuna 9:llä. * 621:llä on neljä alkutekijää myös takaperin: 126 = 2 \cdot 3^2 \cdot 7. * 621 voidaan muodostaa kahden sellaisen luvun tulona, jotka ovat binäärijärjestelmässä toistensa anagrammeja: 621 = 23 \cdot 27 = 10111_2 \cdot 11011_2. == Luonnontieteissä == * 621 Werdandi on asteroidi.Small-Body Database Lookup – NASA * NGC 621 on galaksi Kolmion tähdistössä.NGC 621 – Lenticular Galaxy in Triangulum – The Sky Live * Cosmos 621 on neuvostoliittolainen satelliitti.COSMOS 621 – In-The-Sky.org == Muissa yhteyksissä == * Seututie 621 kulkee Keuruun ja Ähtärin välillä. * E621 on natriumglutamaatin koodi. * U-621 oli saksalainen sukellusvene.The Type VIIC U-boat U-621 == Lähteet == Luokka:Luonnolliset luvut
Mary Shelley (elokuva)

Mary Shelley on Haifaa al-Mansourin ohjaama elokuva joka sai ensi-iltansa Toronton elokuvajuhlilla vuonna 2017. Elokuva on historiallinen draama joka perustuu löyhästi Mary Shelleyn elämään. Elokuvassa kattaa noin 2–3 vuotta Mary Shelleyn elämää siitä kun hän rakastuu runoilija Percy Bysshe Shelleyn. Siinä käsitellään heidän ja Shelleyn sisarpuolen Claire Clairmontin ja runoilija Byronin välillä vallinneita mutkikkaita suhteita ja tapahtumia, jotka johtivat Frankenstein-romaanin syntymiseen. Elokuvan ohjaaja on saudiarabialainen nainen jonka ensimmäinen pitkän elokuvan ohjaus oli Vihreä polkupyörä (Wadjda), joka oli ensimmäinen pitkä elokuva jonka oli Saudi- Arabiassa ohjannut nainen, ja oli myös ensimmäinen elokuva joka oli kuvattu kokonaan Saudi-Arabiassa. Viitattu 25.4.2022. == Näyttelijät == Lähde: Viitattu 25.4.2022. == Lähteet == == Aiheesta muualla == * Katsotttavissa Areenassa 3. lokakuuta 2022 asti. * Luokka:Brittiläiset historialliset elokuvat Luokka:Brittiläiset draamaelokuvat Luokka:Vuoden 2017 brittiläiset elokuvat
Pelihevonen

Pelihevonen oli suomalainen totopelien vihjelehti, joka sisälsi myös kaikkien Suomessa järjestettävien ravikilpailujen lähtölistat. == Lähteet == == Aiheesta muualla == *Pelihevonen-lehden kansi Luokka:Suomalaiset hevosurheilulehdet
Arne Helenius

Arne Verner Helenius (8. heinäkuuta 1915 Loviisa – 6. elokuuta 2004 Helsinki) oli suomalainen yritysjohtaja, joka sai maanviljelysneuvoksen arvonimen. Heleniuksen vanhemmat olivat konemies Väinö Vilhelm Helenius ja Hilma Suikka ja puoliso vuodesta 1942 Aina Brita Helena Elfving, Östen Elfvingin tytär. Helenius tuli ylioppilaaksi Porvoossa vuonna 1935 ja valmistui maatalous- ja metsätieteiden kandidaatiksi Helsingin yliopistosta vuonna 1941. Sotiin osallistunut Helenius toimi välirauhan aikana asiantuntijajäsenenä pika- asutustoimikunnissa ja sotien jälkeen Valtion viljavaraston piirimiehenä ja asutustehtävissä Muhoksen, Utajärven ja Puolangan kuntien alueilla. Hän siirtyi näistä tehtävistä MTK:n Pohjois-Suomen asioiden hoitajaksi ja Osuusteurastamo Karjapohjolan järjestötoimenjohtajaksi vuoteen 1952 asti. Vuonna 1952 Heleniuksesta tuli Maanviljelijäin Maitokeskuksen, vuodesta 1976 Kotisaari, toimitusjohtaja aina vuoteen 1980 asti. Yhtiöllä oli paitsi meijeri-, myös muuta elintarvikeliiketoimintaa, kuten jäätelön, jugurtin, mehujen, vanukkaiden ja leipomotuotteiden valmistus. Pitkän toimitusjohtajan työnsä aikana Helenius vaikutti merkittävästi yrityksen kasvuun ja kehittymiseen. Hänellä oli lisäksi useita oman alansa ja laajemmin elintarvikeollisuuden luottamustehtäviä. Helenius ja hänen puolisonsa vaikuttivat keskeisesti siihen, että Brita Heleniuksen kotitilasta Määtästä muodostui Turkansaaren ulkomuseo Oulun Madekoskella. Maanviljelysneuvoksen arvonimen Arne Helenius sai vuonna 1965. ==Lähteet== Luokka:Maanviljelysneuvokset Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1915 syntyneet Luokka:Vuonna 2004 kuolleet
Haifaa al-Mansour

Haifaa al-Mansour (; 10. elokuuta 1974) on saudiarabialainen elokuvaohjaaja ja käsikirjoittaja jonka tunnetuimpia elokuvia on Vihreä polkupyörä (Wadjda), joka kertoo saudiarabialaisesta koulutytöstä joka näkee kaupassa vihreän polkupyörän jolla haluaisi ajaa, mutta tyttöjen pyöräilyä paheksutaan Saudi- Arabiassa. == Ura == Al-Mansour opiskeli The American University in Cairo -yliopistossa kirjallisuutta. Hän suoritti maisterin tutkinnon Sydneyn yliopistossa elokuvan tutkimuksesta ja ohjaamisesta. Hänen kolme ensimmäistä elokuvaansa olivat kantaa ottavia lyhytelokuvia. Hän ohjasi vuonna 2005 dokumenttielokuvan Women Without Shadows joka käsittelee naisten asemaa Saudi- Arabiassa ja Persianlahden maissa. Elokuva esitettiin 17:ta eri kansainvälisillä festilaaleilla, se sai palkintoja ja kunniamainintoja. Hänen ensimmäinen pitkän elokuvan ohjauksensa oli Vihreä polkupyörä (Wadjda). Elokuva kertoo 11-vuotiaasta koulutytöstä joka näkee kaupassa vihreän polkupyörän jolla haluaisi ajaa, mutta tyttöjen pyöräilyä paheksutaan Saudi- Arabiassa eivätkä hänen vanhempansa halua ostaa sitä hänelle, ja siksi hän yrittää hankkia itse rahat siihen. Vihreä polkupyörä oli ensimmäinen pitkä elokuva jonka oli Saudi-Arabiassa ohjannut nainen, ja myös ensimmäinen elokuva joka oli kuvattu kokonaan Saudi-Arabiassa. Saudi-Arabiassa elokuvateatterit olivat kiellettyjä 35 vuoden ajan ennen kun kielto kumottiin vuonna 2018. Hänen elokuvansa Mary Shelley ja Nappily Ever After ovat Hollywood-tuotantoja. Hänen elokuvansa Maryam sai joka ensi-iltansa vuonna 2019 Venetsian elokuvajuhlilla, on kuvattu kokonaan Saudi-Arabiassa, ja kertoo naislääkäristä joka asettuu kunnallisvaaleissa ehdokkaaksi saadakseen vastaanotolle johtavan tien kunnostettua. == Ohjaukset == * Who? (2005, lyhytelokuva) * The Bitter Journey (2005, lyhytelokuva) * The Only Way Out (2005, lyhytelokuva) * Women Without Shadows (2005, dokumenttielokuva) * Vihreä polkupyörä (2012) * Mary Shelley (2017) * Nappily Ever After (2018) * Maryam (2019) Lähde: Viitattu 25.4.2022. == Lähteet == == Aiheesta muualla == * * * Luokka:Ohjaajat Luokka:Dokumenttiohjaajat Luokka:Käsikirjoittajat Luokka:Vuonna 1974 syntyneet Luokka:Elävät henkilöt